Document ID: 32007R0880

ΚΑΝΟΝΙΣΜΌΣ (ΕΚ) αριθ. 880/2007 ΤΗΣ ΕΠΙΤΡΟΠΉΣ
της 25ης Ιουλίου 2007
για την τροποποίηση του κανονισμού (ΕΚ) αριθ. 2133/2001 για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων και των ανωτάτων δασμολογικών ορίων του τομέα των σιτηρών όσον αφορά κοινοτική δασμολογική ποσόστωση για ορισμένα παρασκευάσματα των τύπων που χρησιμοποιούνται για τη διατροφή των ζώων που υπάγονται στον κωδικό ΣΟ 2309 90
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2007/444/ΕΚ του Συμβουλίου, της 22ας Φεβρουαρίου 2007, για τη σύναψη συμφωνίας μεταξύ της Ευρωπαϊκής Κοινότητας και της κυβέρνησης του Καναδά για την ολοκλήρωση των διαπραγματεύσεων στο πλαίσιο του άρθρου XXIV παράγραφος 6 της ΓΣΔΕ (1), και ιδίως το άρθρο 2,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (2), και ιδίως το άρθρο 12 παράγραφος 1,
Εκτιμώντας τα ακόλουθα:
(1)
Ο κανονισμός (ΕΚ) αριθ. 733/2007 του Συμβουλίου, της 22ας Φεβρουαρίου 2007, σχετικά με την εφαρμογή της συμφωνίας μεταξύ της Ευρωπαϊκής Κοινότητας και της κυβέρνησης του Καναδά για την ολοκλήρωση των διαπραγματεύσεων στο πλαίσιο του άρθρου XXIV παράγραφος 6 της ΓΣΔΕ του 1994, για την τροποποίηση και τη συμπλήρωση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (3) προβλέπει, ανά ημερολογιακό έτος, δασμολογική ποσόστωση εισαγωγής με κατ’ αξίαν δασμό 7 % για ορισμένα παρασκευάσματα των τύπων που χρησιμοποιούνται για τη διατροφή των ζώων που υπάγονται στον κωδικό ΣΟ 2309 90.
(2)
Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (4), συγκέντρωσε τους κανόνες διαχείρισης για τις δασμολογικές ποσοστώσεις με σκοπό να χρησιμοποιούνται ακολουθώντας τη χρονολογική σειρά των ημερομηνιών των τελωνειακών διασαφήσεων, καθώς και για την εποπτεία των εισαγωγών που υπάγονται σε προτιμησιακό καθεστώς. Για λόγους εναρμονισμένης διαχείρισης της εν λόγω νέας δασμολογικής ποσόστωσης με παρόμοιες ποσοστώσεις, η διαχείρισή της πρέπει να ενσωματωθεί στη σχετική νομοθεσία.
(3)
Ο κανονισμός (ΕΚ) αριθ. 2133/2001 της Επιτροπής (5) πρέπει επομένως να τροποποιηθεί αναλόγως.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα II του κανονισμού (ΕΚ) αριθ. 2133/2001 προστίθεται η ακόλουθη γραμμή:
«09.0070
2309 90 31
2309 90 41
2309 90 51
2309 90 95
2309 90 99
Παρασκευάσματα των τύπων που χρησιμοποιούνται για τη διατροφή των ζώων
2 700
7 % κατ’ αξίαν
Όλες οι τρίτες χώρες (erga omnes)»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 2007.

Labels: 3
17
6